הפצת Peer-to-Peer מבוססת ענן מאפשרת עדכוני תוכנה מתואמים למאות ואלפי מכשירים מחוברים המתעדכנים במקביל. המוצר של החברה מבצע זאת תוך שמירה על אבטחה מיטבית. פיצול הקובץ לחלקים קטנים יותר ומתן אפשרות לשיתוף חלקים אלה בין peers באותה רשת, מאפשרת ל-JFrog להאיץ את מהירויות ההורדה בסדרי גודל ולחזק את עמידותם הודות להתרחבות מעבר לנקודת כשל יחידה.
JFrog גם השיקה פונקציה חדשה ומבוססת CDN להפצת חבילות הפותרת את האתגר של הפצת תוכנה לקהילות גדולות של משתמשים חיצוניים או שותפים. מנגנון זה מתאים למקרים שבהם חברות זקוקות לפתרון פשוט, המנוהל כתוכנה כשירות (SaaS) כדי לאפשר הורדות חיצוניות, כמו למשל הפצת תוכנה שכל אחד יוכל להוריד אותה, לרבות הדרייברים, פלאג-אינס ומוצרי תוכנה מסחריים, או עדכונים לשותפים ומשתמשים.
שלומי בן-חיים, מייסד שותף ומנכ"ל JFrog "החברות הגדולות בעולם מתמודדות עם בעיה אמיתית בהפצה מהירה ונחושה של חבילות תוכנה למספר רב של ארגונים, לקוחות או שותפים. מהפיכת ה-DevOps לא תושלם כל עוד לא יתקיים מנגנון הפצה מקיף, עוצמתי ובינארי. זוהי המחויבות שלנו למפתחים והאחריות של המפתחים לארגוניהם."
JFrog הנה חברת סטארטאפ ישראלית שהוקמה בשנת 2008 על ידי שלומי בן חיים המכהן כמנכ"ל, יואב לנדמן, סמנכ"ל הטכנולוגיות בחברה ופרד סימון, Chief Data Scientist. החברה פיתחה טכנולוגיה המאפשרת שחרור עדכוני תוכנה אוטומטיים, מאובטחים, מנוטרים ומהירים בצורה מדויקת ויעילה. החזון של החברה ל"תכנה נוזלית" (Liquid Software), מבטיח לחברות מכל התעשיות, שחרר עדכוני תוכנה בצורה רציפה תוך שמירה על הפעילות השוטפת.
לחברה אלפי לקוחות בעולם, בניהן חברות Fortune 500 כגון Google, פייסבוק, נטפליקס, ספוטיפיי, סיסקו, אמזון, סלאק ועוד רבות אחרות. החברה גייסה עד כה 226 מיליון דולרי ובין משקיעיה ניתן למצוא את קרן Insight, Spark Capital, SAPPHIRE, Qumra Capital, Gemini, Scale ומשקיעים נוספים. לחברה 10 סניפים ברחבי העולם והיא מעסיקה כיום כ-600 עובדים, 300 מהם במרכז הפיתוח בנתניה ותל אביב.